
Segun e ultimo Economic Outlook di Banco Central: 


ARUBA A RECUPERA POSITIVAMENTE 
DESPUES DI UN PERIODO ECONOMICO 
DIFICIL DEBI NA E PANDEMIA MUNDIAL 


Economia di Aruba ta recuperando positivamente den e 
ultimo añanan despues cu nos pais a pasa den un temporada 
sumamente dificil debi na e pandemia mundial cu a afecta 
Aruba tambe. Esaki por ser destila for di e ultimo publicacion 
di Banco Central, esta e ‘Economic Outlook αἱ juni 2022. 


RECUPERACION FUERTE DI NOS TURISMO 

Den e publicacion aki a resalta cu e expansion di e actividadnan 
economico den 2021 pa gran parti tabata debi na e recuperacion 
fuerte di nos turismo. Si na 2020 e Producto Domestico Bruto 
(PDB) den termino real a cay cu 18.6%, na 2021 esaki a crece 
cu 17.2%, cual ta un desaroyo sumamente positivo pa nos 
pais. 


VISION Y DETERMINACION 

E logro aki no tabata posibel si no tabata pa e vision y 
determinacion di gobierno cu a implementa e programanan 
di subsidio di salario y FASE cu a yuda pusha e consumo 


priva den un periodo sumamente dificil pa nos pais. Como 
consecuencia di esaki, e consumo priva cu tabata negativo na 
2020, esta -10.9%, na 2021 esaki a bira positivo atrobe, 8.8%. 
Alabes e aumento di inversion priva a hunga un rol importante 


den henter e crecemento economico aki, esta for di -16.1% na 
2020 pa 2.3% na 2021. 
CRECEMENTO ECONOMICO REAL DI 2.1% Y CASO 


OPTIMISTA DI 5.3% 

Otro componentenan importante den henter e desaroyo 
positivo aki ta exportacion y importacion cu tambe a crece 
substancialmente den 2021 compara cu 2020. Y en especial 
e exportacion di nos turismo lo bay ta e driver principal pa 
nos crecemento economico den 2022. Proyeccionnan actual 
ta mustra cu na 2022 e expansion di nos turismo lo varia 
entre 12.4% (den un scenario pesimista), 30,4% (den un 
baseline scenario) y 40.1% (den un scenario optimista). 
Consecuentemente ta premira cu e cantidad di placa cu 
turistanan ta laga atras diariamente den nos economia lo crece 
den 2022. 

Pues generalmente pa aña 2022 ta premira un crecemento 
economico real di 2.1% (baseline) y den caso optimista por 
yega te hasta na 5.3%. 


Sin duda cu gobierno di Aruba lo sigui stimula e crecemento 
economico di nos pais y ta spera di conta cu cooperacion di un 
y tur den nos comunidad. 


σα 
Aruba mester 


dios ТОВ! . 

Premier Evelyn Wever - Croes: 
Apesar cu e siman aki cantidad di casonan di Covid a stabilisa 


E CANTIDAD DI CASO ACTIVO TA SIGUI 


Un biaha pa siman e cifranan di Covid ta wordo publica. Te 
cu diabierna 10 di juni tawata tin 848 caso activo compara cu 
e siman prome cu tabata tin 701 caso activo. Un aumento di 
147. Prome Minister Evelyn Wever-Croes durante Conferencia 
di Prensa di Gobierno di Aruba a duna di conoce cu e siman aki 
ta mustra cu e casonan di Covid 19 a stabilisa y no a bay mas 
halto, sinembargo e ta un cantididad cu ta trece preocupacion. 


SITUACION NA HOSPITAL 

Actualmente tin 13 persona den hospital di cual 1 ta den cuido 
intensivo. Esaki ta un aumento compara cu siman anterior cu 
tabatin 10 persona den hospital y 1 den cuido intensivo. 


CASO DI FAYECIMENTO 

Siman pasa no tabatin personanan cu a fayece, pero e siman 
aki ya a mira 3 caso di personanan cu a fayece cu Covid. 
Gobierno ta manda palabra di profundo condolencia na e 
famianan. Prome Minister a duna di conoce cu a constata cu 
den e casonan di fayecimento, ta trata di personanan di edad 
avansa y cu salud delicado. P'esey ta bolbe haci apelacion 
na comunidad pa cuida nan mes pa sigui cuida nan sernan 
keri. Laba man frecuentemente, uza tapaboca ora cu ta bay 
luganan cu hopi hende of luganan cera. 


PREOCUPANTE 


VACUNA PA COMBATI E VIRUS 

Ta keda resalta cu e vacuna ta e miho forma pa combati e 
efectonan di e virus aki. Vacuna talves no ta evita cu bo ta haya 
e Covid, pero si e ta yuda combati e efectonan. “Teniendo na 
cuenta e grado di vacunacion ta na Aruba, mi kier pidi y invita 
tur esnan riba 60 aña, pa haci uzo di e oportunidad pa haya e 
di dos 'booster shot", Prome Minister a expresa. 


Premier Wever - Croes a informa cu te na e momentonan aki 
solamente 10% di e comunidad riba 60 aña a busca e di dos 
booster (e posibilidad ta habri solamente pa esnan riba 60 
aña). Pa loke ta trata e prome booster shot, ta mira cu 55% di 
esnan riba 60 aña ya a busk'e. 

Pa loke ta trata e populacion riba 18 aña, tin un grado di 
vacunacion di 8096, pero ya pa e prome booster shot, esaki ta 
solamente 37%. Den e caso aki tambe Prome Minister ta haci 
apelacion na e grupo di personanan aki pa busca nan prome 
booster cu por yuda proteha contra e virus. 


“E unico manera pa Aruba ta progresa ta si nos cada uno duna 
di nos parti. Covid ta un enemigo invisibel, fuerte, cruel, pero e 
arma pa bring'e ta den man di nos cada uno, p'esey ban sigui 
cuida nos mes y nos famia”, Prome Minister Evelyn Wever- 
Croes a termina bisando. 

Prome Minister Evelyn Wever-Croes: 
Fin di siman 


Bishita di 


Secretario di Estado Alexandra van Huffelen 


Gabinete Wever - Croes II 


Cuminsando e fin di siman aki, diasabra, diadomingo y dialuna, 
lo tuma luga reunionnan riba nivel di Gobierno entre Prome 
Ministernan di Aruba, Corsou, Sint Maarten y Secretario di 
Estado Alexandra Van Huffelen. 


E reunionnan lo bay cuminsa diasabra cu e topico RAFT entre 
Aruba y Hulanda. Diadomingo ta cuminsa cu preparacionnan 
pa delibera riba COHO y lo continua cu e mesun tema aki 
Dialuna tambe. Durante di e reunionnan aki lo bay delibera 
di e futuro di RAFT, di COHO y Rijkswettten, teniendo na 
consideracion locual e Parlamentonan di e paisnan Aruba, 


Corsou, Sint Maarten y Hulanda a indica caba. 


Prome Minister Evelyn Wever - Croes durante conferencia di 
prensa di Gobierno di Aruba diahuebs mainta a duna di conoce 
cu na final di e reunionnan, lo tin un conferencia di prensa pa 
informa comunidad con tur esakinan a bay. 


"Ta spera cu e reunionnan y negociacionnan lo bay ta exitoso 
y cu por saca e miho cu por saca di dje pa Aruba", Prome 
Minister a termina bisando. 


Diahuebs 16 Juni 2022 


Prome Minister Evelyn Wever-Croes: 
Apesar cu e no ta un ley 


GABINETE WEVER-CROES YA CABA TA APLICA 
E WEVER-CROES NORM 


Den conferencia di prensa di Gobierno di Aruba diahuebs 
mainta, Prome Minister Evelyn Wever-Croes a splica mas 
tocante e Wever-Croes Norm, e Landverordening Normering 
Topinkomens (LNT), mirando cu esaki ta treciendo cierto 
preocupacionnan den comunidad. 


Atraves di e comision Corporate Governance, Gobierno a haci 
un encuesta riba salario na unda 12 entidad semi-publico a 
participa pa loke ta e "Top Inkomens”, e salarionan mas halto. 
A tuma nota cu e salarionan ta varia hopi y ta yega te na mas 
di 694 mil florin. Gobierno ta di opinion, mirando cu no ta un 
compania priva pero ta un compania estatal, e diferencia asina 
grandi den entrada no por wordo hustifica. Pa e motibo aki 
tambe, Gobierno a dicidi pa introduci un norma. 


CONDICION DI HULANDA PA HAYA SOSTEN DI LIKIDES: 
Na prome instante Gobierno a propone un norma cu ta yega 
410 mil florin. Den e grafico adhunto, por mira cu di e 12 
encuestanan, 9 lo a cay bou di dje y 3 no pa cua motibo lo 
mester a ahusta e 3 nan cu ta surpasa e norma. 


Sinembargo Hulanda a pone como condicion pa haya sosten 
di likides, cu mester baha e suma te na 261 mil florin cu ainda 
ta basa riba 13096 salario di Minister President. Pa e norm 
stipula di 261 mil florin, un entidad so di esunnan encuesta 
ta cay bou di e norm aki, 249 mil florin pa aña, manera indica 


Entiteit 4 


den e tabel. E salario mas halto ta 694 mil florin pa aña. Esaki 
ta mas o menos 40-50 mil florin pa luna. Esaki ta 4 pa 5 biaha 
mas halto cu un salario di un minister. 


MOTIVACION: 

E motivacion tras di esaki ta cu ora un compania estatal tin 
menos gasto di personal, dus bahando salario lo tin menos 
gasto di personal, e placa extra por bay pa Gobierno como 
dividendo of “winstuitkering” y Gobierno por uza esey pa paga 
su gastonan of paga Hulanda bek. Esaki te motivacion cu tin 
tras di e exigencia aki di Rijksministerraad, Prome Minister a 
accentua. 


NORMA YA TA WORDO APLICA: 

Prome Minister a indica cu Gobierno ya caba a bin ta aplicando 
e norma aki desde principio di gobernacion di Gabinete Wever- 
Croes. Ehempelnan di esaki ta e Director di ELMAR, WEB y 
Utilities cu ta cay caba bou di e Wever-Croes norm. "Kiermeen 
ya caba nos ta cumpliendo cu esaki apesar cu e no ta un ley", 
Prome Minister a enfatisa. 


Gobierno a traha riba e ley cu ta basa riba e hecho cu 
Gobierno a mira cu tin hopi salario cu ta surpasa e norma. 
Aworaki el a bolbe bin riba mesa como exigencia pa Gobierno 
por paga empleadonan publico e 5% bek. E ley aworaki ta na 
Parlamento. 


Bruto Jaarloon* 


261.000,00 249.375,00 


270.390,32 


296.815,28 
298.970,54 


316.418,10 


342.606,30 


385.384,28 


394.153,00 


410.000,00 394.893,00 


410.480,00 


468.746,00 


694.984,00 


WEVER-CROES NORM 

Prome Minister Evelyn Wever-Croes: 
Si oponente ta contra Wever-Croes Norm 


NAN TA CONTRA PAGA E 5% BEK 


Oponentenan ultimamente ta causando panico den trahadonan 
di sector semi publico y den comunidad indicando cu Gobierno 
lo mishi cu salario di nan tur ora cu introduci e ley di Wever- 
Croes Norm. Esaki, Prome Minister Wever-Croes a enfatisa no 
ta e caso y ta mas bien wega politico barata di oponentenan. 


TUR ACUERDO DI TRABOU TA KEDA VALIDO: 

Prome Minister ta recomenda sindicatonan pa no laga niun 
hende hinca den cabes di e trahadonan cu e ley aki ta bay 
afecta salario di tur hende pasobra esey no ta caso. Tur 
acuerdo di trabou ta keda valido y no por mishi cu salario di 
esnan cu ta cay bou di e norma. E ley aki ta afecta solamente 
esnan cu ta gana mas di 261 mil florin pa aña y no ta cambia 
di biaha sino lo tin un 'afbouw periode' pa tene cuenta cu ne. 


SI OPONENTE TA CONTRA E LEY, NAN TA CONTRA PAGA 
E 5% BEK: 

“Cu esaki mi kier contraaresta loke oponentenan ta treciendo 
padilanti. Mi ta lamenta e hecho cu nan ta contra e ley aki. Nan 
ta contra pasobra bo ta wak claramente ken nan kier protehe. 


Y ora bo ta contra e ley aki, bo ta contra na paga e 5% bek 
na empleadonan publico y semi-publico”, Prome Minister a 
accentua. 


APELACION NA PARLAMENTO: 

“Mi ta haci un apelacion na AVP cu ta contra e ley aki, pa corda 
cu ta mama y tatanan di famia bo ta pehudica. E mama y tata 
di famia ta wardando pa haya e 5% bek na juli. Nos no ta 
papiando di esnan cu ta ganando 50 of 25 mil pa luna cu ta 
esunnan cu partido AVP kier protehe. 


Nos ta papia di esnan cu ta gana net poco mas cu minimum 
loon. Nan nos kier yuda door di duna nan e 5% bek pero e 
condicaion di Hulanda ta cu e ley di Wever-Croes Norm mester 
pasa. Mi ta haci apelacion na e politiconan cu kier haci politica 
barata pa no perhudica e trahadonan aki. Mi kier haci un 
invitacion na henter Parlamento, pa den e situacion dificil cu 
nos pais ta aden, ban haci lo posibel pa yuda esnan cu mester 
haya e 5% bek den nan salario y vota na fabor di e ley aki”, 
Prome Minister Evelyn Wever-Croes a expresa. 

Prome Minister Evelyn Wever-Croes: 


NO TIN DERECHO NI BASE LEGAL PA 
CAMBIA SALARIO DI ESNAN CU TA CAY 
BOU DI E NORMA 


Salaris 


20.000 


16.500 


Den conferencia di Prensa di Gobierno di Aruba diahuebs 
mainta, Prome Minister Evelyn Wever-Croes a aclarea cierto 
preocupacionnan cu tin pa loke ta trata e Wever-Croes Norm. 
"Por a tuma nota cu tin panico ta wordo sembra den comunidad 
pa algun entidad sosteni pa oposicion, bisando cu Gobierno 
lo baha salario di tur trahado semi publico. Prome Minister 
contraarestando esaki enfatisando esaki no ta e caso. Prome 
Minister a splica e aspectonan cu ta causa e preocupacionnan 
aki indicando cu Gobierno a tene bon cuenta cu nan momento 
cu a traha riba e Wever-Croes Norm. 


“TRICKLE DOWN EFFECT”: 

Prome Minister a enfatisa cu no tin motibo pa panico y a splica 
den un grafico tocante e “trickle down effect”. Por ehempel 
un entidad cu ta paga 14 luna; 12 luna salario, plus vakantie 
uitkering, plus bonus, cu den sector semi-publico ta usual, tin 
un pensioen opbouw, anto e ora e norma lo ta mas o menos 
16,500 florin pa luna. Si un director ta gana 20,000 florin pa 
luna, e lo ta riba e norma (punto cora den e grafico adhunto). E 
puntonan blauw den e grafico ta representa trahadonan cu ta 
gana menos cu e suma di 16.500, menos di e norma. 


NO TIN DERECHO NI BASE LEGAL PA CAMBIA SALARIO 
DI ESNAN CU TA CAY BOU DI E NORMA: 

Cu e Wever-Croes Norm, esunnan cu ta cay riba e norma lo 
baha bay na e norma. E ley aki no ta duna niun espacio na 
esnan cu ta bou di e norma pa nan salario wordo mishi manera 
oponentenan ta malinformando causando panico asina den 
e trahadonan aki. E ley aki no ta duna Gobierno derecho ni 
e base legal pa cambia salario di esnan cu ta cay bou di e 
norma. Pero si, e ley lo mishi cu salario di esnan cu ta gana 
riba e norma di 16.500 florin. 


“BRAIN DRAIN": 

Prome Minister a menciona un otro aspecto cu ta trece 
preocupacion, e "brain drain". Tin varios compania estatal cu 
a trece na atencion di Gobierno cu si encaso e ley aki drenta 
na vigor y nan no por paga salario halto na profesionalnan, 
esakinan lo bay den exterior caminda cu nan lo gana mas 
placa. Prome Minister a indica cu esaki ta un preocupacion cu 
Gobierno ta comparti y p'esey den articulo 2, inciso 2 letter B, 
tin e posibilidad caba den e ley cu ta na Parlamento pa haci 
excepcion den cierto caso. 


"Un di e argumentonan cu Gobierno lo aplica na momento di 
haci excepcion, ta pa evita "brain drain". Tambe ta bay mira na 
e posicion di concurencia di e compania si esaki ta hunga un 
rol. Tambe tin mas argumento hopi concreto cu lo hunga un rol 
ora cu bin na un excepcion den articulo 2, inciso 2 letter B pa 
evita di perde nos profesionalnan”, Prome Minister a duna di 
conoce. 

OPORTUNIDAD 


PA TUR 


MINISTER 


TUR AÑA 5% MENOS TURTUGA TA 


iita 


YEGA 


ARUBA SU PLAYANAN 


Minister Ursell Arends a reuni cu Turtugaruba 


Algun siman pasa, Minister Ursell Arends a reuni cu Fundacion 
Turtugaruba unda nan a presenta nan relato anual. E relato ta 
indica cu polucion di luz ta un di e menasanan mas grandi pa e 
Sobrevivencia di turtuga. Aruba ta priveligia pa ricibi 4 especie 
di turtuga pero nan ta den peligro di extincion. 


Tur aña tin 5% menos turtuga ta yega nos playa y ta bira un 
tarea di cada ciudadano y di Gobierno di Aruba pa proteha 
un especie asina stima. Nos tur por haci nos parti door di e.o. 
no usa flash ora di saka potret, evita fiesta banda di lama 
parti anochi, uza bombillo cu ta mas safe pa e turtuganan 


manera Amber LED y atende cu beach cleanups pa asina kita 
obstaculo nan cu lo por stroba e turtuga sinti sigur ora di yega 
canto. Di maart pa september Ministerio di Naturalesa ta pidi 
extra cooperacion di tur hende na Aruba pa ta mas consciente 
di neishi di turtuganan riba nos lamanan. 


Turtugaruba ta percura pa proteha y conserva turtuganan cu 
ta subi nos canto pa pone webo y tambe e turtuganan chikito 
cu ta sali di e webo pa haya nan caminda bek den lama. Yama 
e turtle hotline na +297-5929393 si bo persona a encontra un 
turtuga of a wak indicacion di un neishi recien coba. 


2022 

CU OPTIMISMO, 
POSITIVISMO Y 


DETERMINACION 
NOS TA LOGRA 


E 
MINISTER 


iomata Maduro 


Minister Xiomara Maduro ta informa: 


ARCHIVO NACIONAL ARUBA A RICIBI 
MATERIAL HISTORICO DI VARIOS FAMIA 


Diasabra 11 di juni Archivo Nacional Aruba (ANA) a habri su 
portanan pa publico den cuadro di e campaña 3C-TRECE; 
esta Colecta, Conoce y Conserva nos historia. 


Riba e dia aki ANA a haya diferente contribucion/donacion 
di materialnan historico. ANA y Minister Xiomara Maduro ta 
gradici famia Odor, Tromp, Wiersma, Giel y sra. Ras y sra 
Dijkhoff cu a contribui cu materialnan historico. Alabes Archivo 
Nacional y Minister Xiomara Maduro ta gradici SAC y famia 
Genser cu dia 9 di juni a traspasa nan materialnan historico 
na ANA, mustrando e confiansa den ANA pa cuida y conserva 
esakinan. Di e manera aki e materialnan ta bira parti di nos 
Herencia Cultural Nacional. 


E campaña di 3C lo tin un duracion di 5 siman mas, unda 
Pueblo di Aruba por yega na Archivo Nacional Aruba pa trece 
materialnan historico pa asina nan wordo warda y cuida y poni 
accesibel pa pueblo en general. 


Ruben Odor 
Luz 
s = 
y 
сашша. ЖР 


Archivo Nacional у Minister di Finansa y Cultura ta recorda cu 


e exposicion "Aruba den machin di tempo" ta habri pa publico 
durante vakantie grandi, unda cu nos hobennan por pasa ANA 
pa mira e exposicion aki. Gruponan di camp cu ta interesa 
pa bishita ANA por contact ANA na 583-4880 y asina haci un 
palabracion pa loke ta dia y ora di bishita. 

Continuacion ARCHIVO NACIONAL ARUBA A RICIBI MATERIAL HISTORICO.... 

Relaciona cu Celebracion Dia di San Juan - Dera Gay 2022 
Minister Xiomara Maduro: 


TUR SCOL TA RICIBI VIDEO INFORMATIVO Y EDUCATIVO 
CELEBRACION FIESTA DI SAN JUAN DERA GAY 2022 


Un invitacion pa scol basico participa den ‘Kibra Coco Edicion Dera Gay” 


Manera tur aña pa e celebracion di Dianan Nacional y 
Fiestanan Cultural Tradicional, Ministerio di Cultura, hunto 
cu Departamento di Cultura y Comision Celebracion Dianan 
Nacional ta prepara material informativo y educativo pa nos 
muchanan di scol preparatorio y basico. 


Video "Celebracion Fiesta di San Juan Dera Gay 2022": 

Pa e celebracion di Fiesta di San Juan Dera Gay 2022 a 
prepara e aña aki pa scolnan basico y scol preparatorio un 
produccion digital cu lo tin como titulo "Celebracion Fiesta di 
San Juan Dera Gay 2022”. E video aki lo wordo manda pa 
tur scol pa nan por download of por download esaki for di e 
youtube channel di Minister Xiomara Maduro. Cu e video aki 
tur alumno di scolnan preparatorio, basico y ensefiansa special 
tin informacion digital y na forma innovativo. E video aki ta un 
material educativo pa docentenan y tambe ta un preparacion 
pa tur alumno di scol basico pa e Competencia Nacional 'Kibra 
Coco' (Quiz), edicion Dera Gay. Un gradicimento ta bay na 
Ministerio di Cultura, Comision Celebracion Dianan Nacional, 
Comision di maestronan, Sr. Levy Geerman, Departamento di 
Cultura, Archivo Nacional Aruba, Telearuba y SETAR pa nan 
cooperacion pa por haci e bunita produccion educativo aki 
posibel. 

Si tin pregunta por manda esaki na ccdn@cultura.aw of yama 
na Departamento di Cultura na 582- 2185. Minister di Cultura 
Xiomara Maduro ta desea tur scol basico hopi exito den e 
Competencia "Kibra Coco, Edicion Dera Gay". 

Minister Xiomara Maduro: 


DEPARTAMENTO DI CULTURA CU 
PRESENTACION PA MUCHANAN DI SCOL 
PA FIESTA DI SAN JUAN - DERA GAY 


Despues di 2 aña di pandemia, e aña aki Departamento di 
Cultura Aruba por a cuminsa organisa bek presentacionnan 
escolar relaciona cu Fiesta di San Juan - Dera Gay y esaki ta 
tuma luga dianan 13, 14, 15, 16, 21, 22 y 23 di juni pa un total 
di 39 scol preparatorio/basico na Cas di Cultura. 


Tur dia tin dos presentacion na Cas di Cultura pa muchanan 
di scolnan preparatorio y esnan di scolnan basico te cu di 3 
klas. E programa ta contene ambiente musical, demostracion 
di baile di wals, splicacion di bombero y historia di San Juan y 
su baile. Durante e programa tin pa e muchanan competencia 
di baile, rancamento di bandera, grito di galiña y di gay. Tambe 
e scolnan presente ta ricibi e “Caha Sabi" cu articulonan di 
celebracion di Fiesta di San Juan. 


E meta di e presentacionnan aki ta pa nos muchanan sera 
conoci cu e fiesta di San Juan - Dera Gay y asina nan ta mas 
involvi cu nos cultura y nos tradicionnan. Ademas Departamento 
di Cultura lo bishita dia 17 y 20 di juni de demas scolnan pa 
asina nan tambe por ricibi e caha "Caha Sabi", cual ta contene 
un calbas, e paña cu ta wordo usa pa tapa wowo y e palo cu 
ta baila cu ne. Tambe informacion di historia di celebracion di 
San Juan, buki di Wantomba y buki Fiesta di Dia di San Juan 
— Dera Gay, un usb cu cancionnan y video di San Juan cu por 
pasa pa e muchanan na scol. 

Di e forma aki ta keda educa nos muchanan riba nos fiestanan 
cultural tradicional. 


Minister di Cultura ta desea pa tur muchanan di scol disfruta di 
e presentacionnan y un danki na Departamento di Cultura pa 
organisa esaki. 

MINISTER 


Es Oduber 


CANADA TA CUMINSA BEK CU VUELO 
DIRECTO ENTRANTE OCTOBER 


Den cuadro di diversificacion Minister di Turismo y Salud 
Publico sr. Dangui Oduber ta comprati cu e aeroliña Air 
Canada ta restart nan vuelonan pa Aruba na October. Semper 
a kere den e mercado di Canada y awe e cooperacion ta duna 
resultado. 


Den 2022 lo tin mas vuelo directo entre Aruba cu Canada, cual 
ta facilita y atrae e biahero for di exterior. Esaki lo resulta den 
un aumento den e “airlift” di Canada pa Aruba. Canada tambe 
ta recuperando di e pandemia como resultado nan air travel 
ta booming. Por premira caba cu lo tin un crecemento for di e 
mercado aki, segun e mandatario. 


Minister Dangui Oduber a duna di conoce cu e diversificacion 
di rutanan di varios aeroliña recientemente ta cuadra cu e 


AIR CANADA .. 


maneho di Gobierno. Minister Oduber ta hopi satisfecho y 
orguyoso di e trabou cu e airlift committee ta haciendo. Ban 
sigui avansa hunto como pais pa como pais nos yega bek na 
100 porciento di recuperacion di nos turismo compara cu aña 
2019. 


E AEROLINEA SARPA TAMBE TA AUMENTA 


FRECUENCIA DI VUELONAN PA ARUBA 


Den cuadro di diversificacion Minister di Turismo y Salud 
Publico sr. Dangui Oduber ta comprati cu e aerolinea Sarpa 
ta aumenta nan vuelonan pa Aruba. Sarpa lo bay ta operando 
3 vuelo semanal for di Medellin Colombia entrante 21 di juni. 
Sarpa a cuminsa opera na Aruba apenas na januari di e aña 
aki. 

Actualmente e aerolinea ta operando 2 vuelo semanal riba 
diaranson y diadomingo pero entrante 21 di juni e lo ta operando 


3 vuelo semanal riba diamars, diahuebs y diadomingo. E avion 
cu Sarpa ta uza ta un avion estilo jet, esta un Embraer 145 cu 
tin un capasidad di 50 asiento. 


Minister Dangui Oduber ta satisfecho con Aruba su turismo ta 
desaroyando, e di dos (2) kwartal ta bayendo hopi bon y e di 
tres (3) kwartal tambe ta mustra di bira uno hopi prometedor. 
E aumento di vueolo di Sarpa ta bay haci cu lo bay tin un 
aumento den e “airlift” di Latino America pa Aruba. Ya caba ta 
premira cu lo tin un cresemento for di e mercado aki mirando 
cu e aerolinea Wingo tambe a caba di aumenta su vuelonan 
semanal for di Bogota dia 14 di juni, asina e mandatario a trece 
dilanti. 


Minister Dangui Oduber a duna di conoce cu diversificacion di 
rutanan den latino America ta cuadra cu e maneho di Gobierno. 
Minister Oduber ta hopi satisfecho cu e trabou cu e airlift 
committee ta haciendo. Ban sigui avansa hunto como pais pa 
como pais nos yega bek na 100 porciento di recuperacion di 
nos turismo compara cu afia 2019. 


Diahuebs 16 Juni 2022 


2022 CU E META PA 

tame | ENGRANDECE 
ENSENANSA Y 
NO LAGA NIUN 
MUCHA ATRAS 


MINISTER 


Z— C 


DENZEL DUMFRIES A YEGA ARUBA PA E GRAN 
APERTURA DI WEGANAN ESCOLAR 2022 


mE P 


Ayera tardi Minister Endy Croes a ricibi e astro internacional di 
futbol Denzel Dumfries cu a yega Aruba pa e gran apertura di 
WE ARUBA 2022. 


Ministerio di Enseñansa y Deporte y IBISA ta invita pueblo di “а 
Aruba ра e gran apertura di Weganan Escolar cu ta tuma luga 
diabierna awo dia 17 di juni, 2022 cuminsando pa 6'or di atardi σσ 


den Compleho Deportivo Guillermo Prospero Trinidad na 
Dakota. Ban apoya nos muchanan y disfruta di un mahestuoso 
show di apertura. 12-28 JUN) 2022 


Diahuebs 16 Juni 2022 


MINISTER ENDY CROES Y MASCOTA DI 
WEGANAN ESCOLAR A BISHITA COLEGIO 
SAGRADO CURASON 


Tur cos ta cla pa e gran apertura dia 17 di juni proximo 


1 n^ 

N 7 
x= | 
En conexion cu e siman di apertura di Weganan Escolar. 
Minister Endy Croes y WE WE e mascota di Weganan Escolar 
ta bishitando diferente scol basico rond di Aruba y dialuna 
ultimo a toca turno na Colegio Sagrado Curason na Savaneta. 
E alumnonan a ricibi e mandatario di Enseñansa y WE WE cu 
hopi entusiasmo y alegria. WE WE a desea e alumnonan hopi 
exito den e campeonato. Colegio Sagrado Curason a clasifica 
y lo bai competi cu 14 ekipo den e 8 diferente disciplina. 


Ministerio di Ensefiansa y Deporte y IBISA ta invita pueblo 
di Aruba pa e gran apertura di Weganan Escolar cu ta tuma 
luga diabierna awo dia 17 di juni, 2022 cuminsando pa 6'or di 
atardi den Compleho Deportivo Guillermo Prospero Trinidad 
na Dakota. Directamente for di Italia Denzel Dumfries, ken ta 
haci apertura y asina duna inicio na e Weganan Escolar 2022. 
Ban apoya nos muchanan y disfruta di un mahestuoso show 
di apertura. 


Diahuebs 16 Juni 2022 


2022 ENFOCANDO 
Yororrunipao | RIBA E 
BIENESTAR 
DI CADA FAMIA 


DIARANZON ULTIMO A RICIBI DOS GRUPO 
INTERESA DEN ENERGIA AKI NA ARUBA 


Aricibi dos grupo interesa pa desaroya e zona di e refinería cu projecto y vision grandi pa Aruba y conforme nos 
National Energy Policy. 


AYERA E PROCESO DI DESAROYO DI SECTOR 
ENERGETICO A CUMINSA 


Ayera nos a cuminsa e proceso pa cuminsa ricibi 
tur e Consorcionan/Companianan interesa den 
desaroya e sector Energetico cu vision nobo 
conforme e National Energy Policy. 


E proceso di tende e gruponan lo continua pa 
e próximo dos siman finalizando fin di Juni pa 
asina den luna di Juli e evaluacionnan tuma 
lugar pa Gobierno ricibi una recomendación con 
pa continua. Riba e potret saludando managing 
director di Unico Commodities lider di e prome 
Consorcio cu a wordo tendí. 


САБОЙ 


EXPERIENCE + 


Saturday, June 18th 2022 
1:00 PM - 5:00 PM 


Futura Spaces 


FUTURA Ө es 


+ 

ERAN ESCOLAR 


INVITACION PRENSA 


GRAN APERTURA 


| iiam В 
SCHEDULE 


BAN APOYA NOS MUCHANAN! 


DESPUES DI TEMPESTAD, 
LAMA TA BIRA CALMO ATROBE. 
ESAKI TA OPORTUNIDAD PA NABEGA Y RECUPERA. 
CU BISTA RIBA E HORIZONTE INSIGUR, 

PERO CONSCIENTE CU NOS LO SURPASA ATROBE, 
TUR RETO NOS DILANTI COMO UN SOCIEDAD UNI. 
MANTENE CALMO Y UZA TUR MAL TEMPO 
COMO UN OPORTUNIDAD PA SIÑA Y INNOVA 
Y CONBIRTI E CRISIS CU NOS A PASA ADEN, 
DEN SPERANSA Y POSIBILIDAD NOBO PA NOS TUR. 


-- 


20 ANA бі 

